CELEX: 62019TN0587
Language: el
Date: 2019-08-26 00:00:00
Title: Υπόθεση T-587/19: Προσφυγή της 26ης Αυγούστου 2019 – Frutas Tono κατά EUIPO – Agrocazalla (Marién)

28.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 363/24
            
         
      Προσφυγή της 26ης Αυγούστου 2019 – Frutas Tono κατά EUIPO – Agrocazalla (Marién)
      (Υπόθεση T-587/19)
      (2019/C 363/32)
      Γλώσσα του δικογράφου της προσφυγής: η ισπανική
      
         Διάδικοι
      
      
         Προσφεύγουσα: Frutas Tono, SL (Benifairo de la Valldigna, Ισπανία) (εκπρόσωπος: A. Cañizares Doménech, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Agrocazalla, SL (Lorca, Ισπανία)
      
         Στοιχεία σχετικά με τη διαδικασία ενώπιον του EUIPO
      
      
         Αιτούσα: Η προσφεύγουσα ενώπιον του Γενικού Δικαστηρίου
      
         Επίδικο σήμα: Αίτηση καταχωρίσεως εικονιστικού σήματος της Ευρωπαϊκής Ένωσης Marién – Υπ’ αριθ. 15 146 021 αίτηση καταχωρίσεως
      
         Διαδικασία ενώπιον του EUIPO: Διαδικασία ανακοπής
      
         Προσβαλλόμενη απόφαση: Απόφαση του τετάρτου τμήματος προσφυγών του EUIPO της 25ης Ιουνίου 2019 στην υπόθεση R 171/2018-4
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση, και, κατά συνέπεια, να ανακαλέσει την καταδίκη της στα δικαστικά έξοδα στα οποία υποβλήθηκε ενώπιον του τμήματος ανακοπών και του τμήματος προσφυγών και, αντ’ αυτού, να εκδώσει άλλη απόφαση με την οποία να αναστείλει τη διαδικασία προσφυγής ενώπιον του EUIPO, έως ότου αυτό αποφανθεί επί του αιτήματος για κήρυξη ακυρότητας του σήματος της ανακόπτουσας, ή επικουρικώς,
               
            
                  —
               
               
                  στην περίπτωση που, όταν το Γενικό Δικαστήριο αποφανθεί επί της παρούσας προσφυγής, το EUIPO θα έχει ήδη κηρύξει άκυρο το σήμα της ανακόπτουσας, να ακυρώσει επίσης την απόφαση του τμήματος προσφυγών, για τον λόγο ότι το τελευταίο δεν ανέλυσε δεόντως την επίπτωση της αιτήσεως για κήρυξη ακυρότητας επί του συμβατού της καταχωρίσεως των συγκρουόμενων σημείων και έπρεπε να αναστείλει αυτεπαγγέλτως την ενώπιόν του διαδικασία, ή επικουρικώς,
               
            
                  —
               
               
                  ελλείψει τέτοιας εκτιμήσεως, να κρίνει ότι δεν συντρέχει κίνδυνος συγχύσεως μεταξύ των αντιπαρατιθέμενων σημάτων, για όλους τους λόγους που προβλήθηκαν ανωτέρω, και
               
            
                  —
               
               
                  να καταδικάσει το καθού στα δικαστικά έξοδα.
               
            
         Προβαλλόμενοι λόγοι
      
      
                  —
               
               
                  Δικαίωμα προτεραιότητας του κατόχου του προσβαλλόμενου σήματος επί των εθνικών ισπανικών σημάτων 1798380 MARIEN, του οποίου η καταχώριση ζητήθηκε στις 12 Ιανουαρίου 1994 για την κλάση 39, 1800302 MARIEN, του οποίου η καταχώριση ζητήθηκε στις 25 Ιανουαρίου 1994 για την κλάση 35, και 2222325 MARIEN, του οποίου η καταχώριση ζητήθηκε στις 23 Μαρτίου 1999 για την κλάση 31.
               
            
                  —
               
               
                  Παράβαση του άρθρου 8, παράγραφος 1, στοιχείο α', του κανονισμού (ΕΕ) 2017/1001.